บาทเปิด29.25/27แข็งค่า
ธนาคารซีไอเอ็มบี ไทย  รายงาน เงินบาทเปิด 29.25/27 ขยับแข็งค่าจากวานนี้ จับตาเงินทุนไหลเข้าตลาดหุ้น
28 มี.ค. 2556

ธนาคารซีไอเอ็มบี ไทย  รายงาน เงินบาทเปิด 29.25/27 ขยับแข็งค่าจากวานนี้ จับตาเงินทุนไหลเข้าตลาดหุ้น
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 29.25/27 บาท/ดอลลาร์ แข็งค่าจากเย็นวานนี้ที่ระดับ 29.30/32 บาท/ดอลลาร์
"เงินบาทที่แข็งค่าลงมาในวันนี้น่าจะมาจากเงินทุนไหลเข้า เพราะมีเงินไหลเข้าในตลาดหุ้นฟิลิปปินส์กับอินโดนีเซียค่อนข้างมาก และคาดว่าวันนี้น่าจะมาที่ตลาดหุ้นไทย" นักบริหารเงิน ระบุ
ส่วนสถานการณ์ภาคการเงินการธนาคารของไซปรัส มองว่า มาตรการที่นำออกมาช่วยเหลือไซปรัสเป็นเพียงแค่การทดลองตลาด หากมาตรการที่ใช้กับไซปรัสได้ผลก็อาจจะนำมาใช้กับประเทศอื่นๆ ในยูโรโซนได้
นักบริหารเงิน คาดว่า วันนี้เงินบาทจะเคลื่อนไหวในกรอบ 29.20-29.30 บาท/ดอลลาร์ โดยมีแนวโน้มแข็งค่าต่อเนื่อง